10. ΝΟΜΟΣ υπ’ αριθ. 3645 της 29/31 Δεκ. 1956 Περί τροποποιήσεως και συμπληρώσεως του Ν.Δ. 3562/1956 περί υπαγωγής Ανωνύμων Εταιρειών υπό την διοίκησιν και διαχείρισιν των πιστωτών και θέσεως αυτών υπό ειδικήν εκκαθάρισιν. ΕΙΣΗΓΗΤΙΚΗ ΕΚΘΕΣΙΣ Προς την Βουλήν των Ελλήνων Λόγω ανεπαρκείας του από της ισχύος του Ν.Δ. 3562/1956 διαρρεύσαντος χρόνου, ίνα διαγνωσθή υπό της επί τούτω συσταθείσης Επιτροπής ποίαι εκ των υπό αναγκαστικήν διαχείρισιν τελουσών επιχειρήσεων κρίνονται βιώσιμοι, παρίσταται ανάγκη παρατάσεως της υπό του Ν. τούτου Δ/τος οριζομένης προθεσμίας αναστολής εκτελέσεως. Ως εύλογος χρόνος παρατάσεως εκρίθη τρίμηνον διάστημα από της λήξεως των υπό του Ν. τούτου Δ/τος οριζομένων προθεσμιών. Δια της υπαγωγής ομορρύθμου ή ετερορρύθμου εταιρίας εις το Ν.Δ. 3562/1956 η διοίκησις και διαχείρισις αυτής εκφεύγει των αρχικών εταίρων και επομένως δεν είναι ορθόν ουδέ δίκαιον, όπως ευθύνωνται αύται και δια της ατομικής αυτών περιουσίας δια πράξεις της εταιρείας ενεργουμένας κατ’ ουσίαν παρά τρίτων. Η λύσις των εις τας διατάξεις του Ν.Δ. 3562/1956 υπαγομένων ομορρύθμων και ετερορρύθμων εταιριών, ένεκα λόγων προβλεπομένων υπό των άρθρ. 765 ώς και 775 του Αστικού Κώδικος δημιουργεί προφανώς ασυμβίβαστον προς την δια του Ν. τούτου Δ/τος θεσπιζομένην ρύθμισιν. Προς τούτο κατηρτίσαμεν το παρόν νομοσχέδιον, αφορών τας ως άνω περιπτώσεις, όπερ υποβάλλομεν υπό την κρίσιν και έγκρισιν υμών και παρακαλούμεν όπως ψηφισθή εις μόνην συζήτησιν ως υπηρεσιακόν και επείγον. Άρθρ.1.-1.Δια τας κατά την δημοσίευσιν του παρόντος τελούσας υπό αναγκαστικήν διαχείρισιν επιχειρήσεις η υπό του άρθρ. 29 παρ. 4 του Ν.Δ. 3562/1956 οριζομένη κατάργησις του άρθρ. 2 της παρ. 3 του άρθρ. 1 και της παρ. 2 του άρθρ. 6 του Ν.Δ. 3336/1955 ως ετροποποιήθη, άρχεται από της 31 Μαρτ. 1957. Η λήξις πάσης κατά την δημοσίευσιν του παρόντος ισχυούσης δυνάμει των παρ. 1 και 2 του άρθρ. 2 του Ν.Δ. 3336/1955 ως ετροποιήθη, αναστολής εκτελέσεως παρατείνεται αυτοδικαίως μέχρι τέλους Μαρτ. 1957. Δεν περιλαμβάνεται εις τας ανωτέρω παρατάσεις η προστασία υπέρ των εγγυητών καθ’ ων δύναται να χωρήση εκτέλεσις. Η ανωτέρω προθεσμία αναστολής εκτελέσεως παρετάθη μέχρι της 30 Ιουν. 1957 δυνάμει της παρ. 2 άρθρ. 1 Νόμ. 3697/1957. Της αναστολής ταύτης τυγχάνουν και οι εγγυηταί (βλ. παρ. 3 άρθρ. 1 Νόμ. 3697/1957 κατωτ.αριθ.11). 2.(Αντικαθίσταται το εδάφ. α΄ της παρ. 6 άρθρ. 29 Ν.Δ. 3562/1956). 3.Εις τας κατά τας διατάξεις του παρόντος και του Ν.Δ. 3336/1955 ως ετροποποιήθη χορηγουμένας αναστολάς εκτελέσεως, δεν περιλαμβάνονται αι κατά την διάρκειαν της αναγκαστικής διαχειρίσεως προκύπτουσαι και υπό του αναγκαστικού διαχειριστού συνομολογούμεναι οφειλαί της επιχειρήσεως, δι’ ας επιτρέπεται αναγκαστική εκτέλεσις μετά ένα μήνα από της ισχύος του παρόντος. 4.Αιτήσεις πτωχεύσεως κατά Νομικών ή φυσικών προσώπων, ων αι επιχειρήσεις τελούν υπό Αναγκαστικήν Διαχείρισιν και καθ’ ων δεν χωρεί αναγκαστική εκτέλεσις, λόγω αναστολής, κατά τας διατάξεις του παρόντος, είναι απαράδεκτοι μέχρι της λήξεως της αναστολής ταύτης. 5.(Καταργήθη δυνάμει του άρθρ. 22 του Νόμ. 3956/1959, κατωτ. αριθ. 12, ισχυουσών νυν των διατάξεων του Νόμου τούτου). Άρθρ.2.-1.Προκειμένου περί ομορρύθμων και ετερρορύθμων εταιρειών υποβαλλομένων εις την υπό του Ν.Δ. 3562/1956 προβλεπομένην ρύθμισιν οι εταίροι δεν ευθύνονται προσωπικώς εκ πράξεων της Εταιρείας μεταγενεστέρων της δημοσιεύσεως της κατά τα άρθρ. 2 παρ. 1 και 2 και 5 παρ. 3 του ρηθέντος Ν. Δ/τος αποφάσεως. 2.Από της δημοσιεύσεως της κατά τα άρθρ. 2 παρ. 1 και 2 και άρθρ. 5 παρ. 3 του Ν.Δ. 3562/1956 αποφάσεως και μέχρις ου τελειωθή η υπό του άρθρ. 16 παρ. 1 και 2 του αυτού Ν. Δ/τος προβλεπομένη εξαγορά των κατά το άρθρ. 3 του Β.Δ/τος του Δεκεμβρίου 1956 «περί εφαρμογής επί ομορρύθμων και ετερορρύθμων εταιρειών των διατάξεων του Ν.Δ. 3562/1956» προνομιούχων εταιρικών μερίδων, αι περί ων πρόκειται ομόρρυθμοι και ετερόρρυθμοι εταιρείαι δεν λύονται εξ οιουδήποτε των εν άρθρ. 765 έως και 775 του Αστικού Κώδικος προβλεπομένων λόγων. Άρθρ.3.-(Προστίθεται εδάφ. γ΄ εις την παρ. 7 άρθρ. 29 Ν.Δ. 3562/1956). Άρθρ.4.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 82,21) Σελ. 82,21(α) Εταιρείες διοικούμενες από τους πιστωτές 12.Β.γ.10 